התנועה לשחרור בריטני

התנועה לשחרור בריטני (באנגלית: Free Britney movement), ידועה גם בהאשטאג #FreeBritney, היא תנועה חברתית-אינטרנטית שתומכת במאבק של הזמרת האמריקאית בריטני ספירס לזכויותיה. התנועה צברה פופולריות בשנת 2019, עם פרסום המאבק בפלטפורמת הטיקטוק. התנועה פועלת ברחבי הרשת על מנת לעורר ולהעלות מודעות למצבה של ספירס תחת אפוטרופסות גוף ורכוש מצד אביה, ובצורת התארגנות מחאתית מחוץ לדיונים משפטיים בנושא. התנועה מזוהה עם הצבע הורוד ועליו כיתוב לבן FreeBritney#. בשנת 2008, בעקבות שורה של משברים אישיים פומביים שכללו גירושים מקווין פדרליין, תקיפה של צלם פפראצי ואובדן המשמורת על שני בניה, נשלחה ספירס לאשפוז פסיכיאטרי במשך שישה ימים. עם תום האשפוז, הגיש אביה של בריטני, ג'יימס ספירס, בקשה להיות האפוטרופוס הזמני שלה. האב החל לשמש כאפוטרופוס של ספירס וקיבל ייפוי כוח לניהול כספיה וחייה האישיים באופן קבוע. תחתו, הוציאה ספירס לאור ארבעה אלבומים, Circus,‏ Femme Fatale,‏ Britney Jean ו-Glory. במרוצת השנים, מונתה ספירס לשופטת בתוכנית הריאליטי "The X Factor ארצות הברית", והופיעה במשך ארבע שנים ברצף הופעות קבוע בשם "Britney: Piece of Me". בשנת 2018, הואמנה אחותה של הזמרת, ג'יימי לין, לאחראית על שוויה הכולל, שהוערך בכ-60 מיליון דולרים. בשל בעיות בריאותיות, חדלה ג׳יימי לין מניהול רווחיה של בריטני. את מקומה של האחות החליף אביה של ספירס. באותו החודש הוכנסה ספירס לבית חולים פסיכיאטרי, והודיעה כי לוקחת הפסקה מהקריירה המוזיקלית שלה. באפריל 2019, פורסם פודקאסט הסוקר את עניינה המשפטי של ספירס. בפודקאסט הושמעה הודעה קולית מאדם אנונימי שטוען כי היה חבר בצוות המשפטי של הזמרת. האנונימי טען כי החזקה המשפטית של ג׳יימי לין על אחותה הושהתה לאחר שספירס סירבה ליטול את תרופותיה הפסיכיאטריות. עוד הוא טען כי ספירס מוחזקת שלא מרצונה במוסד לחולי נפש מחודש ינואר. לאחר פרסום הפודקאסט, מחו המונים מול בניין העירייה של הוליווד, וקראו לשחרורה של ספירס מהמוסד. באמצעות סרטון טיקטוק, הרגיעה ספירס את הלך הרוחות בקרב מעריציה, ועזבה את המוסד הפסיכיאטרי בסמוך לאירועים הללו. התנועה החלה לצבור פופולריות ברשת תוך הפצת שמועות ותאוריית קשר בדבר מצבה של ספירס. התנועה טענה כי הזמרת מוחזקת בניגוד לרצונה בביתה ללא גישה לטלפון או לאינטרנט, שאין לה שליטה על כספה או על גופה וכי אביה מכריח אותה להופיע ולעשות כרצונו. ב-2019 החלה ספירס להלעות סרטונים לעמוד האינסטגרם שלה, בהם מצבה נראה לא תקין, לדעתם של מעריצים רבים. פעילותה של ספירס ברשת החברתית העלתה חשד כי הזמרת שותלת מסרים למעריציה בדבר מצבה. על אף כל השמועות, ספירס או מי מטעמה מעולם לא הגיבו לדברים. בחודש מאי 2018, ביקשה שופטת התיק, ברנדה פני, חוות דעת פסיכיאטרית לכשירותה של ספירס הן מבחינה פיזית והן מבחינה נפשית. לאחר תקרית אלימה בין ספירס האב לאחד מבניה של בריטני, קווין פדרליין, הגרוש של בריטני, קיבל צו הרחקה מאביה, על מנת שלא יתקרב לבניו. בעקבות האירועים מונה ג'ודי מונטגומרי לאפוטרופוס החדש של ספירס במקום אביה. ב-17 באוגוסט 2020, הביע עורך דינה, את רצונו לחילוף האפוטרופוס שלה, ממונטגומרי לאחותה, ג׳יימי לין. בנובמבר 2020 הושגה פשרה בין שני הצדדים, ג׳יימי לין תחזור לנהל עזבונה של ספירס דרך משרד משפחתי. בפברואר 2021, הוקרן בטלוויזיה הסרט התיעודי "לשחרר את בריטני" שהציף מחדש את מצבה של ספירס ואת פעילות התנועה לשחרורה. לאחר כשבועיים, העלתה ספירס תמונה בחשבון האינסטגרם שלה וכתבה כי לאחר פרסום הסרט, היא בכתה ונכנסה לדיכאון מתחושת ההשפלה שחוותה. בן זוגה של ספירס, סם אסגהרי, תמך בהקרנת הסרט והעיד כי ספירס האב הוא אדם רע וכי ״אין לו כבוד אליו״. ב-25 ביוני 2021, לראשונה מזה 13 שנים, העידה ספירס בבית המשפט ואישרה את רוב תאוריות הקשר אודות מצבה. ספירס טענה כי היא מוחזקת בתנאים מתעללים, כי אין לה גישה לכספה, שהיא איננה מאושרת, שהיא נאלצת לעבוד בניגוד לרצונה וכי בכוונתה למצות את הדין עם אביה ושאר בני משפחתה. כמו כן, העידה כי אין באפשרותה להרות בשל התקן תוך-רחמי שמותקן בגופה, אותו אין לה אפשרות להוציא ללא אישור אביה. ספירס סיפרה כי נאלצה לקחת תרופות חזקות בניגוד לרצונה, וכי הייתה נענשת על רגעים בהם לא הייתה משתפת פעולה בכך שהיו מביאים לה תרופות או באיסור על מפגש עם ילדיה ובן זוגה. ספירס דרשה לסיים את האופטרופסות באופן מידי ללא צורך בהסתכלות פסיכאטרית נוספת, אך הביעה נכונות להפגש עם מטפל בביתה אחת לשבוע. הדיון הסתיים ללא הכרעה. עדותה של ספירס הכתה גלים בכל העולם, וזכתה לחשיפה גבוהה מצד התקשורת. ידוענים רבים יצאו להגנתה וקראו לשחרר אותה. ספירס כתבה פוסט באינסטגרם בו התנצלה שהעמידה פנים אודות מצבה, והודתה כי שיקרה כשאמרה כל השנים שהיא בסדר. בין השנים 2019–2021, זכתה התנועה לשחרור בריטני לתמיכה ממספר ידוענים דוגמת מיילי סיירוס, שר, פריס הילטון, הלסי ומריה קארי. האיגוד האמריקאי לחירויות אזרחיות פרסם הצהרה התומכת במאבקה של ספירס. ביולי 2020, טען אחיה של ספירס, בריאן, כי ניהול הקריירה וחייה האישיים של ספירס מועיל למשפחתם. חודש לאחר מכן ביקר ספירס האב באופן חריף את התנועה אף שכינתה אותה כבדיחה. אחותה של ספירס, ג'יימי לין, שאף שימשה כאפוטרופוסית הצהירה כי היא תומכת במאבקה של אחותה לביטול האפוטרופוסות. ביוני 2021, לאחר עדותה של ספירס בבית המשפט, ידוענים נוספים דוגמת ברנדי נורווד, רוז מק'גוון וג'סטין טימברלייק הביעו את תמיכתם בזמרת. הראפרית איגי אזליה, שבמרוצת השנים שיתפה פעולה עם בריטני, טענה כי הייתה עדה להתנהגות האלימה שהופעלה כלפיה. באותו החודש, הזמינו חברי בית הנבחרים של ארצות הברית, מרג'ורי טיילור גרין, ברג'ס אוונס ואנדי ביגס, את ספירס לנאום מול הקונגרס האמריקאי במאבקה לזכויותיה. הסנאטורים אליזבת וורן ובוב קייסי ביקשו ממחלקת הבריאות ושירותי האנוש וממחלקת המשפטים של ארצות הברית לספק להם מידע על המקרה של ספירס. במידה ויגבשו דעה על המקרה, יכתבו לבית המשפט המלצה. מדיה וקבצים בנושא התנועה לשחרור בריטני בוויקישיתוף Britney Spears: Singer's conservatorship case explained, BBC Britney Spears on psychiatric hold in hospital, ג'יל סרג'ינט Britney Spears hasn’t fully controlled her life for years. Fans insist it’s time to #FreeBritney, לאורה נייבורי, 18 בספטמבר 2019 Britney Spears' sister makes move to control pop star's assets, ריצ'רד וינטון, ניו יורק טיימס The 'X Factor' USA finale duet partners revealed Britney Spears cancels Domination Las Vegas residency and goes on 'indefinite work hiatus', קלמנס מיכלון, 4 בינואר 2019 Britney Spears Gets Her Day In Court—And A Chance To Reclaim Her $60 Million Fortune, מדליין ברג Britney Spears’ Fans Demand Release of Pop Star from Psychiatric Facility All Your Questions About Britney Spears’s Latest Mental-Health Crisis, Answered, ג'יל גוטוויץ Why Did Britney Spears Have to Confirm She’s Not Being Held Hostage?, מריסה מרטינלי Britney Spears tells fans 'all is well' after #FreeBritney campaign, BBC Britney Spears leaves treatment facility המעריצים של בריטני במחאה: ״בריטני נמצאת במצוקה, צריך לשחרר אותה״, באתר hebrewnews.com (באנגלית) Britney Spears appears in court over conservatorship, judge orders evaluation Britney Spears' dad, Jamie Spears, is out as her conservator — at least for now, כריסטי דזורלה Britney Spears Seeking Substantial Changes to Conservatorship, ניו יורק טיימס Lawyer: Britney Spears fears father, wants him out of career, אנדרו דלתון 'Framing Britney Spears' on FX shows how the singer gets used for everyone else's purposes, פטרישיה גיספאי Britney Spears 'cried for two weeks' over Framing documentary, BBC בן הזוג של בריטני ספירס: "תומך בה ומצפה לעתיד נורמלי איתה", באתר ynet, ‏2021-02-09 הקונספירציה שהפכה לאמת: במה המעריצים של בריטני צדקו ואיפה הם טעו, באתר ynet, 24 ביוני 2021 האזינו: העדות הדרמטית של בריטני ספירס בבית המשפט, באתר ynet, 24 ביוני 2021 בריטני ספירס בבית המשפט: "אני רוצה לתבוע את משפחתי", באתר www.israelhayom.co.il דור מאיר מועלם, ‏אחרי העדות: בריטני מתנצלת שהעמידה פנים באינסטגרם, באתר ‏מאקו‏, 25 ביוני 2021 Cher comes out swinging for Britney Spears as she weighs in on controversial conservatorship Paris Hilton ‘heartbroken’ over Britney Spears conservatorship battle: ‘It’s not fair to be treated like a child’ Miley Cyrus Calls to ‘Free Britney!’ Spears at Memphis Concert The ACLU Is Ready to Help Free Britney, אמילי קירקפטריק Britney Spears' Brother Speaks Out About Conservatorship: 'She's Always Wanted to Get Out of It', קארן מיצוגישי Britney Spears’ father calls #FreeBritney followers ‘conspiracy theorists’ Jamie Lynn Spears says she supports sister, Britney Spears, amid conservatorship accusations Justin Timberlake Voices Support for Britney Spears After She Pleads in Court to End Conservatorship, אליזבת ווגמיינסטר Mariah Carey, Brandy, Cher Show Support to Britney Spears: ‘Keep Fighting, We Are With You’, ג'אז טאגסי Iggy Azalea Alleges Britney Spears’ Father Made Her Sign NDA Before BBMAs Performance Gaetz invites Britney Spears to testify before Congress Exclusive: Elizabeth Warren, Bob Casey Ask For Data on Conservatorships After Britney Spears Testimony